கடைசி கவிதை

கடைசி கவிதை ஜதி நேரம்: மங்கலாகிக் கொண்டிருக்கிறது! நாள்: நாளைய இதழ்களில், பூக்களின் கசிவுடன் பிரசுரமாகும்! எந்த நாளைகளும் உறுதியல்ல...! இதில் நாளை மட்டும் என்ன?! ஆனால் உறுதியாய் இன்றைக்கு இதுதான் கடைசி கவிதை! 'ஆ' - இரண்டு மாத்திரைகளில் வாயை திறந்து! 'நா' - இரண்டு மாத்திரையில் மொத்தத்தையும் குவித்து! 'நீர்' - இரண்டரை மாத்திரையை குடித்துவிட்டு! 'கனவு' - மூன்று மாத்திரைக்குக் காத்திருக்கிறேன்! மொத்தம் எத்தனை மாத்திரைகள்? தெரியவில்லை.! மொத்தத்தில் நடுநிசித் தென்றலே...! இன்றைக்குப் பின்னிரவில்! வழக்கமாய் உன்னை வரவேற்கும் விழிகளிரண்டும்! அநேகமாய் மூடியிருக்கக்கூடும்! 'பழக்கப்பட்ட விழிகள்தானே' - என்றெண்ணி! சீண்டியெழுப்பப் பார்த்து ஏமாந்துவிடாதே! நான் ஏமாற்றப் படுவதற்காகவே! பிறந்திருந்தவன்...! உன்னை ஏமாற்ற நான் விரும்பவில்லை! இதன்பின்னும் நீ ஏமாந்து திரும்பிச் சென்றால்...! நான் முதலும் கடைசியுமாய் ஏமாற்றியது உன்னைத்தான்.! -ஜதி! 24-11-2005